
LIETUVOS RESPUBLIKOS VYRIAUSYBĖ
NUTARIMAS
DĖL LIETUVOS RESPUBLIKOS VYRIAUSYBĖS 2002 M. VASARIO 20 D. NUTARIMO NR. 258 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ NAUDOJIMO KELEIVIŲ IR TRANSPORTO PRIEMONIŲ NEATLYGINTINO PERKĖLIMO KELTAIS PER KLAIPĖDOS VALSTYBINIO JŪRŲ UOSTO AKVATORIJĄ Į (IŠ) KURŠIŲ NERIJĄ (-OS) BEI NEATLYGINTINO PERKĖLIMO UŽLIETA KRAŠTO KELIO ŠILUTĖ–RUSNĖ ATKARPA SĄNAUDOMS KOMPENSUOTI TVARKOS PATVIRTINIMO“ PAKEITIMO

2005 m. rugpjūčio 5 d. Nr. 841
Vilnius

Lietuvos Respublikos Vyriausybė nutaria:
1. Pakeisti Lietuvos Respublikos Vyriausybės 2002 m. vasario 20 d. nutarimą Nr. 258 „Dėl Kelių priežiūros ir plėtros programos finansavimo lėšų naudojimo keleivių ir transporto priemonių neatlygintino perkėlimo keltais per Klaipėdos valstybinio jūrų uosto akvatoriją į (iš) Kuršių neriją (-os) bei neatlygintino perkėlimo užlieta krašto kelio Šilutė–Rusnė atkarpa sąnaudoms kompensuoti tvarkos patvirtinimo“ (Žin., 2002, Nr. 18-737; 2003, Nr. 65-2954, Nr. 74-3444):
1.1. Įrašyti antraštėje po žodžio „tvarkos“ žodį „aprašo“.
1.2. Išdėstyti preambulę taip:
„Vadovaudamasi Lietuvos Respublikos kelių priežiūros ir plėtros programos finansavimo įstatymo (Žin., 2000, Nr. 92-2873; 2004, Nr. 171-6302) 10 straipsnio 5 dalimi, Lietuvos Respublikos Vyriausybė n u t a r i a:“.
1.3. Įrašyti 1 punkte vietoj žodžio „tvarką“ žodžius „tvarkos aprašą“.
1.4. Nurodytuoju nutarimu patvirtintoje Kelių priežiūros ir plėtros programos finansavimo lėšų naudojimo keleivių ir transporto priemonių neatlygintino perkėlimo keltais per Klaipėdos valstybinio jūrų uosto akvatoriją į (iš) Kuršių neriją (-os) bei neatlygintino perkėlimo užlieta krašto kelio Šilutė–Rusnė atkarpa sąnaudoms kompensuoti tvarkoje:
1.4.1. įrašyti pavadinime vietoj žodžio „tvarka“ žodžius „tvarkos aprašas“;
1.4.2. įrašyti 1 punkte vietoj žodžių „tvarka (toliau – vadinama Tvarka)“ žodžius „tvarkos aprašas (toliau vadinama – Aprašas)“;
1.4.3. įrašyti 2 punkto pirmojoje pastraipoje vietoj žodžių „Šioje Tvarkoje“ žodžius „Šiame Apraše“;
1.4.4. įrašyti 3 punkto antrajame sakinyje vietoj žodžių „šios Tvarkos“ žodžius „šio Aprašo“;
1.4.5. išdėstyti 4 punktą taip:
„4. Programos finansavimo lėšos naudojamos neįgaliesiems ir jų vairuojamiems specialiems lengviesiems automobiliams, tarnybos reikalais vykstantiems greitosios medicinos pagalbos ir reanimacijos, priešgaisrinių gelbėjimo tarnybų, policijos, valstybės sienos apsaugos, civilinės saugos, kelių priežiūros, uosto saugos tarnybų, prokuratūros, muitinės, inspekcijų, krašto apsaugos sistemos institucijų pareigūnams (valstybės tarnautojams ir profesinės karo tarnybos kariams), Kuršių nerijos nacionalinio parko direkcijos, Lietuvos jūrų muziejaus darbuotojams, Klaipėdos apskrities centrinio pašto darbuotojams, vežantiems pašto siuntas, diplomatams ir jų transporto priemonėms, Klaipėdos regiono aplinkos apsaugos departamento, Lietuvos hidrometeorologijos tarnybos ir Jūrinių tyrimo centro darbuotojams, atliekantiems tarnybines funkcijas Kuršių nerijoje, ir šių tarnybų transporto priemonėms pagal Aplinkos ministerijos pateiktą sąrašą, Klaipėdos miesto savivaldybės valstybės tarnautojams ir darbuotojams, atliekantiems tarnybines funkcijas Klaipėdos miesto dalyje Smiltynėje, ir šių tarnybų transporto priemonėms pagal Klaipėdos miesto savivaldybės pateiktą sąrašą, tolimojo, vietinio (miesto) reguliaraus susisiekimo autobusams, dviračiams, autocisternoms, vežančioms kurą į Kuršių neriją, juridinių asmenų, turinčių Kuršių nerijoje registruotą buveinę, transporto priemonėms ir darbuotojams, Klaipėdos miesto savivaldybės įmonių transporto priemonėms ir darbuotojams, dirbantiems darbus Klaipėdos miesto dalyje Smiltynėje, pagal Klaipėdos miesto savivaldybės pateiktą sąrašą, Neringos mieste ir Klaipėdos miesto dalyje Smiltynėje gyvenamąją vietą deklaravusiems asmenims ir jų lengvosioms transporto priemonėms neatlygintinai perkelti keltais per Klaipėdos valstybinio jūrų uosto akvatoriją į (iš) Kuršių neriją (-os).“;
1.4.6. įrašyti 8 punkto pirmajame ir antrajame sakiniuose vietoj žodžių „šios Tvarkos“ žodžius „šio Aprašo“;
1.4.7. išbraukti 12 punkte nurodyto įsakymo antraštę.
2. Pasiūlyti:
2.1. Klaipėdos miesto savivaldybei – vežėjui pateikti Klaipėdos miesto savivaldybės valstybės tarnautojų ir darbuotojų, atliekančių tarnybines funkcijas Klaipėdos miesto dalyje Smiltynėje, taip pat savivaldybės įmonių transporto priemonių ir darbuotojų, dirbančių darbus Klaipėdos miesto dalyje Smiltynėje, sąrašą ir skaičių, o pasikeitus duomenims – juos atnaujinti;
2.2. Neringos savivaldybei ir Klaipėdos miesto savivaldybei – vežėjui pateikti Neringos mieste ir Klaipėdos miesto dalyje Smiltynėje gyvenamąją vietą deklaravusių asmenų ir jų lengvųjų transporto priemonių bei juridinių asmenų, turinčių Kuršių nerijoje registruotą buveinę, darbuotojų ir transporto priemonių sąrašą ir skaičių, o pasikeitus duomenims – juos atnaujinti.
Ministras Pirmininkas Algirdas Brazauskas
Susisiekimo ministras Petras Čėsna 
















